Безумоўна, такія дзеянні маглі адбывацца з каменнямі невялікіх памераў і вагі, бо фізічных сіл нават групы людзей ці жывёлы не хапала, каб перамясціць некаторыя з іх – валуны маглі важыць да некалькіх тон. Аднак існавалі прыродныя камяні, што сваімі фізічнымі характарыстыкамі адрозніваліся ад усіх астатніх, звярталі на сябе асаблівую ўвагу, напрыклад вялікія валуны ці так званыя валуны-следавікі (мал. 3).